Diari Oficial de la Generalitat Valenciana


Sumari del DOGV 5903, del 28-11-2008 (2008/13829)

RESOLUCIÓ de 24 de novembre, de la Direcció General d'Ordenació i Centres Docents de la convocatòria d'ajudes per a l'adquisició de llibres de text, per a l'alumnat que cursa quint i sext d'Educació Primària i d'Educació Secundària Obligatòria en centres finançats amb fons públics, per al curs 2008-2009. Fase B.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5903

Data del DOGV
:   28-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/13917


Data del document
:   24-11-2008

Organisme emissor
:   Conselleria d'Educació

Tipus de document
:   Resolució

Correcció d'errades

Anàlisi jurídica

 Descriptors 

:   * suport econòmic
    * ajuda pública
    * llibre escolar
    * ensenyament primari
    * alumnat
    * ensenyament secundari
    * ensenyament obligatori
    * alumne

RESOLUCIÓ de 24 de novembre, de la Direcció General d'Ordenació i Centres Docents de la convocatòria d'ajudes per a l'adquisició de llibres de text, per a l'alumnat que cursa quint i sext d'Educació Primària i d'Educació Secundària Obligatòria en centres finançats amb fons públics, per al curs 2008-2009. Fase B. [2008/13109]  
D'acord amb el que establix l'Orde de la Conselleria d'Educació, de 17 de desembre de 2007, per la qual es convoquen ajudes per a l'adquisició de llibres de text per als alumnes que cursen quint i sext d'Educació Primària, i Educació Secundària Obligatòria en centres finançats amb fons públics, per al curs 2008-2009 (DOCV núm. 5676, de 9 de gener), una vegada complit el termini de presentació d'esmena de les sol·licituds i l'aportació de documents a la llista provisional de la fase B, i resoltes estes, a proposta de la comissió avaluadora, fent ús de les atribucions que m'atorga la disposició final primera per a dictar la resolució de la convocatòria, per delegació del conseller, resolc:  
Primer  
Aprovar les llistes definitives de la fase B de l'alumnat beneficiari d'ajudes per a l'adquisició de llibres de text en el curs 2008-2009, inclòs en l'annex I, corresponent a l'alumnat de 5t i 6t d'Educació Primària i de 1r a 4t d'Educació Secundària Obligatòria.  
Segon  
Aprovar les llistes definitives de la fase B de l'alumnat no beneficiari d'ajudes per a l'adquisició de llibres de text en el curs 2008-2009, inclòs en l'annex II, amb especificació de la causa. S'inclou l'alumnat que ha desistit de la seua petició, per no presentar la documentació corresponent dins del termini.  
Tercer  
L'Orde de 7 d'abril de 2008, de la Conselleria d'Educació, determina el crèdit pressupostari màxim destinat a finançar les ajudes per a l'adquisició de llibres de text per un import de 30.070.827 euros, que figura en la línia de subvenció T0067000, de la Llei 15/2007, de 27 de desembre, de la Generalitat de Pressupostos per a l'exercici 2008, i establix la quantia individual de les ajudes, que serà com a màxim de 105 euros per a l'alumnat de 5t i 6t d'Educació Primària i de 125 euros per a l'alumnat de 1r a 4t d'Educació Secundària Obligatòria.  
Quart  
El nombre d'alumnat beneficiari d'estes ajudes en la fase B de 5t i 6t d'Educació Primària és de 613, per un import total de 64.365,00 euros, i el de beneficiaris de 1r a 4t d'Educació Secundària Obligatòria és de 1309, per un import total de 163.625,00 euros, a càrrec de la línia de subvenció T0067000.   
Quint  
Ordenar l'exposició de les llistes, que fan referència als apartats 1 i 2 anteriors, i la publicació de la present resolució en el tauler d'anuncis dels centres docents, el dia 25 de novembre de 2008.   
Sext  
Esta resolució es publicarà en el Diari Oficial de la Comunitat Valenciana i la resolució i les llistes definitives en les direccions territorials de la Conselleria d'Educació de València, Alacant i Castelló, així com en la pàgina d'Internet: http://www.edu.gva.es/ocd/areacd/val/abc/ajudesllibres.asp.  
Sèptim  
Esta resolució produirà els seus efectes a partir de l'endemà de ser publicada en el Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició, o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació en el DOCV, i es presentarà en el Registre General de la Conselleria d'Educació (Av. Campanar, 32; 46150, València), en les direccions territorials d'Educació, o a través de qualsevol altra de les formes previstes en l'article 38.4 de la Llei 30 1992/, de Règim Jurídic de les Administracions Públiques i del Procediment Administratiu Comú. Quan es presente en una oficina de correus, es farà en sobre obert perquè el funcionari puga posar en la sol·licitud la data i el segell de Correus abans de la seua certificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació en el DOCV, o a partir de l'endemà en el que es notifique la resolució expressa del recurs de reposició o en que este haja d'entendre's presuntament desestimat.  
València, 24 de novembre de 2008.- El director general d'Ordenació i Centres Docents: Francisco Baila Herrera.